  Туспуктэм: Майя Бывальцева Майя Бывальцева 0+ 2023-тӥ арын Удмуртиысь Калыкъёслэн эшъяськон юртсылы 15 ар тырме, соин валче элькунын 15 нуналъем «Эшъяськон марафон» ортчоз. Ужрад 1-тӥ куарусёнэ кутскоз. Со сярысь ужъюртлэн пресс-службаез ивортӥз. « Калыкъёслэн эшъяськон юртсылэсь 15 аръем узыр опытсэ возьматон понна одӥг нунал уз тырмы, соин ик ми 15 нуналъем марафон ортчытыны малпам. Удмуртиын 136 выжы калыкъёс но лулчебертъя 40 йӧскалык когазеяськонъёс тупаса уло, ӵошен праздникъёс радъяло, йылолъёсты утё, улосвыл, улосвылкуспо но калыккуспо ӵектосъёсты улонэ пыӵато » Юлия Шатина, Удмуртиысь Калыкъёслэн эшъяськон юртсылэн кивалтӥсез 15 нунал ӵоже калык творчестволы но киужъёслы сӥзем ужрадъёс, театр возьматонъёс, спорт ужрадъёс, концертъёс радъяськозы. Котькуд нунал Калыкъёслэн эшъяськон юртсылэн ужан ӧръёсызлы сӥземын луоз. Ужрадъёсы вань мылкыд карисьёс пыриськыны быгатозы. Котькуд нуналлы ужанрадлык Калыкъёслэн эшъяськон юртсылэн «ВКонтакте» мерлыко вотсэысь нимлыко огиназ поттэмын луоз. Тодэ вайытом, Удмуртиысь егитъёслэн театръёссылэн огъяросси вожвылъяськонэ пыриськыны но Москваысь сцена вылэ потыны луонлыксы вань. Тегъёс: Калыкъёслэнэшъяськонюртсы Мерлык Удмуртия  